Pamätník Vasiľa Levského (Sofia)

Pamätník Vasiľa Levského () je pamätník venovaný Vasiľovi Levskému z konca 19. storočia, ktorý sa nachádza v centrálnej časti mesta Sofia v Sofijskej oblasti v západnom Bulharsku.KADIJSKA, Taňa; BLAŽEVA, Elena; SAVOVA, Mariana. Enciklopedija Sofia. Sofia : Bălgarska akademija na naukite – Naučnoinformacionen centăr "Bălgarska enciklopedija" – Knigoizdatelska kăšta "Trud". 2017. 420 s. ISBN 9549384921. S. 254 – 255. (bulharsky)STANISHEV, Georgi. Sofia – architectural guide. Berlin : DOM publishers. 2019. 320 s. ISBN 9783869226576. S. 153. (po anglicky)PETROV, Zdravko. Istoričeski maršruti: Sofia. Sofia : Siela Norma AD. 2019. 306 s. ISBN 9789542829584. S. 78 – 79. (bulharsky)PĂRVANOV, Ivan. Bălgarskite pametnici. Sofia : Millenium. 2018. 530 s. ISBN 9789545154331. S. 183 – 188. (po bulharsky) Pamätník má štatút kultúrnej pamiatky národného významu.

 Lokalita 
Pamätník leží v centrálnej časti Sofie v rajóne Oborište na rovnomennom námestínámestie „Pametnik Vasil Levski“ (, doslova Námestie Pamätník Vasiľa Levského). Miesto na ktorom pamätník stojí sa nachádza približne 10 metrov od miesta, kde bol Vasil Levski popravený.

 Dejiny 
O výstavbe pamätníku venovaného Vasiľovi Levskému rozhodlo mestské zastupiteľstvo Sofie pod vedením vtedajšieho starostu Dimităra Chadžikoceva v roku 1878. Predkladateľom projektu bol ruský vyslanec v Istanbule gróf Nikolaj Pavlovič Ignaťjev, a projekt bol odsúhlasený ako sofijským starostom Dimitărom Chadžikocevom, tak aj guvernérom Sofie Piotrom Alabinom.

Zhotovením projektu bol poverený architekt Antonín Kolář (spomínaný aj ako Adolf Václav Kolář), ktorý v tom čase zastával funkciu hlavného architekta Sofie. V tom istom roku boli položené základy pamätníku a začalo sa s výstavbou. Stavba bola niekoľkokrát prerušená z dôvodu nedostatku finančných prostriedkov a nakoniec boli po niekoľkých rokoch základy stavby ponechané a padlo rozhodnutie, že pamätník bude postavený na inom mieste, približne 10 metrov od pôvodného miesta výstavby. Dôvodom bolo pritiahnuť k pamätníku väčšiu pozornosť, keďže nové miesto sa nachádzalo presne v strede križovatky dvoch veľkých mestských bulvárov. Ďalším dôvodom bolo, že už postavené základy pamätníku boli po rokoch nečinnosti už v zlom stave. Výstavba sa nakoniec obnovila v roku 1884.

Stavebne bol pamätník prakticky dokončený v priebehu roku 1891, k jeho slávnostnému odhaleniu však nakoniec došlo až 22. októbra 1895. Pamätník odhalil knieža Ferdinand I.

V roku 1955 bol pamätník vyhlásený za kultúrnu pamiatku národného významu. V roku 1983 prebehla reštaurácia pamätníku. Reštauráciu vykonala Lilija Penkova.

 Charakteristika 
Projekt pamätníku zhotovil architekt Antonín Kolář. Ďalšie osoby podieľajúce se na zhotovení pamätníku boli: český sochár František Novák, viedenský sochár Rudolf von Weyr (autor medailónu s reliéfom Levského, pričom medailón bol odliaty priamo vo Viedni), a taliansky kamenár Abramo Peruchetti.

Pamätník je zhotovený zo sivého bojanského granitu. Kovové ozdobné elementy pamätníku zhotovila viedenská firma Waagner, Rudolpha Philippa Waagnera. Slohovo je pamätník kombináciou neobaroku a neoklasicizmu. Pamätník má formu obelisku postaveného na podstavci štvorcového pôdorysu. Všetky fasády pamätníku sú dekorované rôznymi architektonickými elementami, reliéfmi a medailónmi, pričom najvýznamnejším prvkom je medailón s reliéfom Vasila Levského. Na každej strane fasády sa taktiež nachádza pamätný text (na každej strane iný).

Celová výška pamätníku dosahuje 13 metrov. 

 Nadpisy na pamätníku 
 Na západnej fasáde sa nachádza nadpis: Na velikija bălgarski apostol na svobodata VASIL LEVSKI priznatelnoto otečestvo (, doslova Veľkému bulharskému apoštolovi slobody VASILOVI LEVSKÉMU, vďačná vlasť)
 Na severnej fasáde sa nachádza nadpis: Roden na 1837 g. 6. junij v Karlovo, umrial măčeničeski na 1873 g. 6. fevruarij v Sofia (, doslova Narodený 6. júna 1837 v Karlove, umučený 6. februára 1873 v Sofii)
 Na východnej fasáde sa nachádza nadpis: Tăržestveno otkrit na 1895 g., 22 oktomvrij (, doslova Slávnostne otvorený 22. októbra 1895)
 Na južnej fasáde sa nachádza nadpis: Sled 12-godišno propovjadvane narodu borba za svoboda, Levski, ranen i plenen pri Kăkrinskij chan, bil chvărlen v Sofijskata tămnica i obesen tuk, na tova miasto (, doslova Po 12 rokoch kázania ľudu o boji za slobodu bol Levski, zranený a zajatý pri Kăkrinskom cháne, uvrhnutý do väzenia v Sofii a obesený tu, na tomto mieste)

 Štatút a dôvod pamiatkovej ochrany 
Kategória: kultúrna pamiatka národného významu

Budova bola vyhlásená za kultúrnu pamiatku národného významu v roku 1955. Ako dôvod ochrany je uvedená architektonicko-staviteľská, umelecká, historická ako aj pamätná hodnota stavby.

Názov stavby ako je uvedený na zozname kultúrnych pamiatok národného významu je Pametnik na Vasil Levski (, doslova Pamätník Vasiľa Levského).

 Zaujímavosti 
 Súčasťou pamätníku mali byť aj telesné pozostatky Vasiľa Levského, nikdy sa však nepodarilo zistiť, kde bol pochovaný a odhaliť jeho hrob.
 Každoročne sa 19. februára, teda deň po výročí obesenia Vasiľa Levského, pri pamätníku schádzajú tisíce Bulharov, aby prejavili úctu tomuto bulharskému národnému hrdinovi.
 Pôvodne bol projekt naplánovaný tak, aby bol vrchol pamätníku korunovaný veľkým krížom umiestneným na polmesiaci. Tento prvok mal symbolizovať víťazstvo Ruska nad Osmanskou ríšou. Kvôli diplomatickej reakcii Osmanskej ríše zmenil Václav Kolář dizajn na klasický obelisk, čím sa horná časť pamätníku predĺžila.
 Celková suma za výstavbu pamätníku nakoniec dosiahla výšky 70 000 – 75 000 zlatých levov, pričom približne 40 000 levov bolo na výstavbu venovaných štátom, približne 30 000 levov poskytla sofijská samospráva a zvyšok tvorili dary od občanov Bulharska.

 Galéria 

 Referencie 

 Iné projekty 

Kategória:Stavby v Sofii
Kategória:Architektúra z 1895
Kategória:Pamätníky v Bulharsku
Kategória:Kultúrne pamiatky v Bulharsku
Kategória:Neoklasicistické stavby v Bulharsku
Kategória:Novobarokové stavby v Bulharsku